b'\n_START_ARTICLE_\nLa fille aux cheveux de lin\n_START_PARAGRAPH_\nLa fille aux cheveux de lin (Piken med linh\xc3\xa5ret) er en komposisjon av den franske komponisten Claude Debussy. Den er den \xc3\xa5ttende av komponistens Pr\xc3\xa9ludes, Book I (1909-1910). Stykket er 39 takter langt og varer omkring to og et halvt minutt. Det er et av Debussys mest innspilte stykker, b\xc3\xa5de i sin originale versjon og i forskjellige arrangementer. Den er i tonearten Gess-dur._NEWLINE_Pianisten Walter Morse Rummel (1887-1953) urfremf\xc3\xb8rte La Fille aux cheveux de lin 26. juli 1910 i Casino, Stockbridge, Massachusetts._NEWLINE_Det finnes ett tidligere upublisert stykke, skrevet av Debussy ca. 1882, med samme tittel. Stykket er dedisert til (den r\xc3\xb8dbrun h\xc3\xa5rete) sangerinnen Marie Blanche Vasnier som den mye yngre Debussy \xc3\xb8nsket \xc3\xa5 lage sanger for inspirert av hennes stemme. Teksten er fra diktet La fille aux cheveux de lin nr. 4 av Chansons \xc3\xa9cossaises (skotske sanger) fra Charles Leconte de Lisles Poemes antiques (antikke dikt), utgitt av Alphonse Lemerre i Paris, 1874. Charles-Marie-Ren\xc3\xa9 Leconte de Lisle (1818-1894) ledet den parnassiske skolen av poeter._NEWLINE_I 2016 gjorde den kanadiske duoen The Bombadils sin egen versjon av komposisjonen.'